钦定古今图书集成/明伦汇编/氏族典/第193卷 > 姚锺
## 钦定古今图书集成/明伦汇编/氏族典/第193卷 > 姚锺

按《万姓统谱》：锺，仁和人。举人。知沙河。邑敝甚，锺初至，
择便于民者次第施行，民颂之。时郡守李公以严为
治，诸县令每至郡受约束，堂陛揖拜唯谨。锺酌利害，
陈民隐，多至数千言。或劝之，锺叹曰：“我犹不敢言，尚
谁言也。”岁饥，西山盗起，锺欲招抚之，管道竟剿捕，锺
忧懑成疾，卒于官。